Destiny b'libsa roża għall-ewwel prova tagħha f'Rotterdam Wara li lbieraħ ħalliet Malta biex tibda l-vjaġġ tagħha għall-Eurovision Song Contest, Destiny għadha kif temmet l-ewwel prova tagħha ġewwa Rotterdam. B'libsa roża u prestazzjoni mill-isbaħ ta' "Je Me Casse" hija żewqet il-palk flimkien maż-żeffiena li kienu qed jakkumpanjawha b'ilbies roża wkoll. L-istennija tkompli tikber hekk kif bosta huma dawk il-persuni li jħarsu 'l quddiem għall-ġurnata tat-18 ta' Mejju hekk kif f'dak il-jum Destiny se tkun qed tirrappreżenta lil Malta f'dan il-festival.